CELEX: 32020D2078
Language: hu
Date: 2020-12-10 00:00:00
Title: A Tanács (EU) 2020/2078 határozata (2020. december 10.) az EU–Kanada vámegyüttműködési vegyes bizottságban Kanada Partners in Protection programjának és az Európai Unió engedélyezett gazdálkodókra vonatkozó programjának a kölcsönös elismeréséről szóló határozat elfogadásával kapcsolatban az Európai Unió által képviselendő álláspontról

2020.12.15.   
               
               
                  HU
               
               
                  Az Európai Unió Hivatalos Lapja
               
               
                  L 424/58
               
            
         A TANÁCS (EU) 2020/2078 HATÁROZATA
         (2020. december 10.)
         az EU–Kanada vámegyüttműködési vegyes bizottságban Kanada Partners in Protection programjának és az Európai Unió engedélyezett gazdálkodókra vonatkozó programjának a kölcsönös elismeréséről szóló határozat elfogadásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A vámügyi együttműködésről és kölcsönös jogsegélyről szóló, az Európai Közösség és Kanada közötti megállapodást (a továbbiakban: a CMAA) az Unió az 98/18/EK tanácsi határozattal (1) kötötte meg, és az 1998. január 1-jén hatályba lépett.
                  
               
                     (2)
                  
                  
                     A CMAA 2. cikke felszólítja a vámhatóságokat, hogy a lehető legszélesebb körű vámügyi együttműködést alakítsák ki.
                  
               
                     (3)
                  
                  
                     A CMAA 20. cikke értelmében a vámegyüttműködési vegyes bizottságnak (a továbbiakban: a vegyes bizottság) meg kell hoznia a vámügyi együttműködéshez szükséges intézkedéseket.
                  
               
                     (4)
                  
                  
                     Az Európai Unió és Kanada közötti, a szállítási lánc biztonságával kapcsolatos kérdéseket érintő vámügyi együttműködésről szóló megállapodást (a továbbiakban: az SCSA) az Unió a 2014/941/EU tanácsi határozattal (2) kötötte meg, és az 2013. november 1-jén hatályba lépett.
                  
               
                     (5)
                  
                  
                     Az SCSA 5. cikke értelmében a vegyes bizottság felhatalmazással rendelkezik arra, hogy határozatokat fogadjon el a kockázatkezelési technikák, a kockázati standardok, a biztonsági ellenőrzések és a kereskedelmi partnerségi programok kölcsönös elismeréséről.
                  
               
                     (6)
                  
                  
                     A vegyes bizottság az ötödik ülésén és minden esetben 2022 vége előtt határozatot tervez elfogadni Kanada Partners in Protection (a továbbiakban a Védelmi Partnerek) programjának és az Európai Unió engedélyezett gazdálkodókra vonatkozó programjának a kölcsönös elismeréséről.
                  
               
                     (7)
                  
                  
                     Helyénvaló meghatározni a vegyes bizottságban az Unió által képviselendő álláspontot, mivel Kanada Védelmi Partnerek programjának és az Európai Unió engedélyezett gazdálkodókra vonatkozó programjának a kölcsönös elismeréséről szóló határozatnak joghatása lesz az Unióban.
                  
               
                     (8)
                  
                  
                     Ezért a vegyes bizottságban Kanada Védelmi Partnerek programjának és az Európai Unió engedélyezett gazdálkodókra vonatkozó programjának a kölcsönös elismerésével kapcsolatban az Unió által képviselendő álláspontnak a vegyes bizottság csatolt határozattervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            A vámügyi együttműködésről és kölcsönös jogsegélyről szóló, az Európai Közösség és Kanada közötti megállapodással létrehozott vámegyüttműködési vegyes bizottság (a továbbiakban: a vegyes bizottság) ötödik ülésén Kanada Védelmi Partnerek programjának és az Európai Unió engedélyezett gazdálkodókra vonatkozó programjának a kölcsönös elismerésével kapcsolatban az Unió által képviselendő álláspont a vegyes bizottság határozattervezetén alapul (3).
         
         
            2. cikk
            Ez a határozat az elfogadásának napján lép hatályba és 2022. december 31-én hatályát veszti.
         
         
            Kelt Brüsszelben, 2020. december 10-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 98/18/EK határozata (1997. november 27.) a vámügyi együttműködésről és kölcsönös jogsegélyről szóló, az Európai Közösség és Kanada közötti megállapodás megkötéséről (HL L 7., 1998.1.13., 37. o.).
         
            (2)  A Tanács 2014/941/EU határozata (2013. június 27.) az Európai Unió és Kanada közötti, a szállítási lánc biztonságával kapcsolatos kérdéseket érintő vámügyi együttműködésről szóló megállapodás megkötéséről (HL L 367., 2014.12.23., 8. o.).
         
            (3)  Lásd az ST13014/20 dokumentumot a http://register.consilium.europa.eu oldalon.